लेटकोर पीक यानी शिलांग पीक। यहां से पूरे शिलांग शहर का नजारा देखना अदभुत अनुभव है। चोटी से जो विहंगम नजारा दिखाई देता है उसे आप कभी भूल नहीं सकते। वास्तव में ये शिलांग की सबसे ऊंची जगह है। पूरे शिलांग शहर की तुलना में यहां ठंड भी थोडी ज्यादा रहती है। सुबह से लेकर शाम तक सूरज की चटकीली धूप में शिलांग पीक से शहर को अलग अलग कोण से निहारिए। हर कोण से एक नया शहर दिखाई देता है। यही कारण है शिलांग आने वाले लोग यहां जरूर पहुंचते हैं और उस हरे भरे हिल स्टेशन को निहारते हैं। शिलांग पीक की ऊंचाई 1965 मीटर यानी 6446 फीट है ।